  Майя Бывальцева Олмипи чемпионка Галина Кулакова Эграе 22-тӥ элькун тол гурт шудонъёсы вуиз, ивортэ ужрадысь иворъёсъя «Удмуртия» агенстволэн корреспондентэз. 3-тӥ южтолэзе 18 часын шудонъёсты сиё-дано усьтон ужрад кутскоз. Вожвылъяськонъёсы 900 пала гурт спортсменъёс пыриськозы. Оглом 8 пӧртэм ӵошатсконъёс мынозы. Шудонъёсын 28 комплект медальёс сётэмын луозы:  — хоккеен шудонын: 1 комплект;  — баскетболэн шудонын: 2 комплект;  — шахматэн шудонын: 1 комплект;  — шашкиен шудонын: 1 комплект;  — кивалтӥсьёслэн ӵошатсконъёсазы: 5 комплект;  — спорт семьяослэн ӵошатсконъёсазы: 2 комплект;  — полиатлонын: 4 комплект;  — куасэн бызьылонын: 12 комплект медальёс. Вормись ёросъёс тодмо луозы 5-тӥ южтолэзе. Тегъёс: Спорт Эгра гуртшудонъёс  